
Møtebok fra avdelingsstyret ved 

avdeling for økonomi-, kommunal og sosialfag

	Dato:  08.12.03
	 kl. 10.00-15.30


	Til stede:
	

	Eksterne representanter:
	Tore Abrahamsen

	
	Ingri-Hanne Brænne

	Ledelsesrepresentanter:
	Dekan Judy Kokkinn      

	Faglige representanter:
	John Lundstøl       

	
	Per Arne Olsen

	
	Sigrid Brevik Wangsness

	Studentrepresentanter:
	Jan Markiewicz

	
	Cecilie Brendås     

	Administrasjonens representant:
	Tore Vogt

	Avdelingsdirektør:
	Brita Børve

	Protokoll:
	Knut Sverre Røang/Eva Groth Sitter

	
	Brita Børve


Frafall: ingen
Sak 65/03: 
a) Møtebok fra styremøtet 27.10.03



b) Orienteringssak årsmelding GIV – Gruppe for inkluderende velferd


c) Vedlegg til årsmelding GIV



d) Saksoversikt avdelingsstyret 2004
e) John Lundstøl har sagt opp sin stilling og blitt kallet til professor ved Høgskolen i Gjøvik. Han fratrer 29. februar 2004. Fra 1. mars 2004 overtar Anbjørg Ohnstad som fast medlem i avdelingsstyret.

Sak 54/03 
Ny stilling for førsteamanuensis i regnskap/revisjonsfag ved økonomiutdanningen
Innledningsvis ble det orientert om at stillingen skulle lyses ut for førsteamanuensis/førstelektor. 

Avdelingsstyret ønsket å vite hvorfor stillingen ikke lyses ut for høgskolelektor, og det er for å oppfylle NOKUTs krav til akkreditering. 
Generelt kommenterer avdelingsstyret at man ikke trenger så utfyllende saksdokument, når saken er veldokumentert i bakgrunnsdokumentasjon. 

Vedtak: 
Avdelingsstyret godkjenner at det opprettes en stilling som førsteamanuensis/førstelektor i regnskaps- eller revisjonsfag på økonomiutdanningen. Dekan gis fullmakt til å utforme utlysningsteksten.
Sak 55/03:
Årsplaner for 2004
Generelt uttaler avdelingsstyret at de framlaget årsplanene i form er en klar forbedring fra tidligere år og at det kun er små formmessige utbedringer som må gjøres for at de er gode. Avdelingsstyret uttaler også at administrasjonens årsplan er forbilledlig i tydelighet og oversiktlighet, og at Sosialforsks årsplan er forbilledlig i konkretisering særlig med hensyn til fou. Generelt er årsplanene for lite konkrete på fou. 
Det kommenteres at årsplanen for sosionomutdanningen skiller seg ut ved å bruke perfektumsform i plandelen for 2004. Til neste år må dette samordnes for alle planene. 
Avdelingsstyret mener at det på sikt må vurderes å ha alumniopplegg for alle utdanninger. 

Avdelingsstyret uttaler også at det er usikkert hvilken funksjon disse planene har. Hvis de skal være gode arbeidsverktøy og ha en informativ funksjon for eksterne interessenter, må de være konkrete, målbare og realistiske med hensyn til kapasitet. Hvis de skal være interne huskelister for en enhet, så kan de godt være upresise, men da har de i realiteten begrenset hensikt utenom utdanningen/enheten. Avdelingsstyret ønsker årsplaner som har en funskjon for avdelingen som helhet og for eksterne interessenter. 
Dekanen orienterte om at FOU-rapportering og -strategiplan kommer som egen sak til avdelingsstyret i 31. mars.


Økonomiutdanningen:
Ikke konkret nok på punktene 2.1. og 3.2.3. 

Sosionomutdanningen: 
I punkt 2.1.2. mål 5 tas setningen "En gruppe studenter deltar i et undervisningsopplegg i Ikke voldelig kommunikasjon." ut. 

Sosialforsk: 
Teksten i punkt 2.2. må omformuleres. 

Offentlig styring: 
I punkt 3.2.2 bør det stå noe om profilering og avgrensing også i forhold til sosialt arbeid. 
Ikke konkret nok på punkt 3.2.3. 

Hovedfag/master: 
Å benytte begrepet "faglig stab" under ansvarspunktene blir for fragmentert. 
I punktene 3. og 3.2. skal det stå 2004. 
Nytt delmål under 3.2.4.: " Etablere faste fora mellom grunnutdanninger og hovedfag/master hvor man kan legge fram og drøfte den kunnskapsutvikling som finner sted i hovedfags-/mastergradsstudiene. 

Nytt mål: "Arbeide systematisk med studiemiljøet på master-/hovedfagsnivået. Tiltak må utarbeide i samarbeid mellom studentrepresentanter og leder for hovedfaget/master. Eksempler: hovedfagsrom og sosiale samlinger. 
Ansvarlig: hovedfag/masterkoordinator

Nytt mål: "Relasjoner mellom utdanningsfelt og yrkesfelt" 
Delmål:"Tiltak om kurs/seminarer o.l. for alumni som delvis har eksistert i en rekke år, blir formalisert som et felles forum med ulike tiltak for å styrke de mer langsiktige relasjoner mellom utdanningsfelt og yrkesfeltene." 
Ansvarlig: hovedfag/masterkoordinator 

Under punkt 3.2.5. samordnes delmål 1 og 2 slik: 
"Fortsette og utvikle vekselvirkningen mellom grunn- og masterutdanningene ved å utveksle lærere mellom utdanningene til undervisning, sensur og andre oppgaver, samt formalisere et diskusjonsforum mellom de tilsatte på grunn- og masterutdanningene." 
Ansvarlig: hovedfag/masterkoordinator  

Under punkt 3.2.6. skal delmål 1 lyde: "Utlysning av faglig ansatt som professor/førsteamanuensis." 
Under punkt 3.2.6. skal delmål 2 tas ut. 

Barnevernspedagogutdanningen: 
Punkt 3.1.2. skal hete: "Organisering av barnevernspedagogutdanningen - utredning om hel- og deltid" 
I samme punkt endres tidsfrist til: 1.9.04. 
Punkt 3.1.3. er knapt hvis dette er det eneste som omtaler fou. 


Vedtak:
Avdelingsstyret godkjenner de framlagte forslagene som årsplan for avdeling ØKS

i 2004, med de merknader som framkom i møtet.
Sak 56/03:
Avdelingens budsjettfordeling for 2004
Generelt kommenterer avdelingsstyret at saksdokumentet er ryddig og godt framstilt. 
De kom fram spørsmål om hvorfor doktorgradsstipendiatsatsen er på 445 000 og ikke 550 000. Det kommer av at disse stipendiatene ble tildelt i 2003, og da var satsen 445 000 per stipend. 
Det kom også fram spørsmål om det var midler til å ivareta de utredninger som ble vedtatt i sak 48/03 Bemanning, og dette vil kunne dekkes av posten Diverse strategitiltak. 
Det ble fremmet forslag om å øke post 7192 Kurs- og seminarutgifter med kr 50 000 for administrasjonen. Dette ble innarbeidet i avdelingsdirektørens forslag. 

Vedtak:
1. Avdelingsstyret godkjenner det framlagte budsjettutkastet for 2004 inklusiv fordeling av strategi- og omstillingsmidler, med de endringer som framkom i møtet.

2. Satsene for kursavgift ved etter- og videreutdanninger opprettholdes på 2003-nivå med kr 3 500 for femten studiepoeng og kr 7 000 for tretti studiepoeng. Avdelingsdirektør kan fastsette andre satser for spesielle kurs.

3. Overskuddet i 2004 overføres til 2005. Det gjelder også for andre resultater i evu- og forskningsprosjekter enn det som er antatt i budsjettframlegget.

4. Avdelingsstyret slutter seg til den framlaget fullmaktsordningen.

Sak 57/03:
Budsjett for 2005 


Avdelingsstyret ba om en endret begrunnelse for rektrutteringsstipendiatstilling i økonomi og styring, ettersom den framlagte begrunnelsen ikke er relevant for ønsket om slikt stipendiat. I tillegg til den styrking av forskningskompetansen som nyansettelsene i 2004 innebærer, er det også ønskelig å åpne for nye forskerrekrutter.
Det ble lagt fram forslag om et satsningstiltak til om sideordnet master i økonomi-administrasjon-ledelse som kan brukes av kandidater med helse- og sosialfaglig utdanning eller sykepleieutdanning. Det må da søkes om midler til utredning ved å få tildelt 10 studieplasser i basisfinansiering. Dette ble innarbeidet i avdelingsdirektørens forslag. 


Vedtak:
Avdelingsstyret godkejnner det framlagte forslaget som avdelingens budsjettinnspill for 2005, med de merknader som framkom i møtet.
Sak 58/03:
Studielederansvar for velferdsfag
Vedtak:
Avdelingsstyret gir sin tilslutning til at studielederansvaret for velferdsstudiene

fordeles mellom studieleder for offentlig styring og studieleder for sosionom- 
utdanningen. Studielder for offentlig styring gis ansvaret for første halvdel av bachelorstudiet og tilsvarende deltidsmoduler, og studieleder for sosionomutdanningen  gis ansvsvaret for andre halvdel av bachelorstudiet og tilsvarende deltidsmoduler. Det oppnevnes et studieutvalg som en koordinerings- og utviklingsruppe for velferdsmodulene og bachelorprogram. Mandat og sammensetning fremmes som sak på neste møte.
Sak 59/03:
Endringer i kursplan for helse- og sosialforvaltning (A2)
Det ble reist spørsmål om man i kursplanen også burde berøre temaet omstilling og konkurranseutsetting. Det vil bli vurdert å sette opp litteratur som omhandler dette temaet. 

Vedtak:
Avdelingsstyret godkjenner ny kursplan for helse- og sosialforvaltningen (A2) med de kommentarer som framkom i møtet. 
Sak 60/03:
Etnisitet og barnevern – endring av vurderingsuttrykk

Vedtak:
Studieplan for Etnisitet og barnevern (15 studiepoeng) tar inn følgende omtale

av vurderingsuttrykk i planen: Det benyttes graderte karakterer. Karakterskalaen går fra A til F. A er beste karakter, F er ikke bestått. Det benytte kun hele bokstavkarakterer.

Sak 61/03:
Mastergrad i International Social Welfare and Health Policy


(forskriftens § 5)


Det ble kommentert at språket var blitt vesentlig bedre, men det er uenighet om bruk av endel faguttrykk på engelsk.. CVene bør også være på engelsk som resten av søknaden.
Det ble pekt på at det i første avsnitt i søknaden bør komme fram at det er høgskolen som ønsker å etablere denne masteren, ikke avdelingen. 
 Organisasjonene etterlyste en oversikt av hva denne mastergraden vil koste avdelingen, eventuelt nye stillinger, timelærere osv, dvs ressursbehov samlet. Undervisningsbehov og inndekning ønskes presentert.
Avdelingstyret ønsket at det settes opp en kostnadskalkyle til avdelingsstyremøtet i februar 2004. 


Vedtak:
Avdelingsstyret godkjenner forslaget til søknad om opprettelse av Mastergrad i International Social Welfare and Health Policy med de kommentarer som framkom i møtet, og ber om at søknaden oversendes styret for HiO. Kostnadskalkyle framlegges på avdelingsstyremøtet i februar 2004. 

Sak 62/03:
Ø.K.S.s strategiplan 2004

Vedtak:
Til orientering
Sak 63/03:
Ryssdalsutvalgets høringsuttalelse

Saken ble diskutert  med utgangpunkt i forslag til høringuttalelse fra HiO sentralt.

Vedtak:
Judy Kokkinn og John Lundstøl utarbeider et forslag til høringsuttalelse på bakgrunn av kommentarer og diskusjonen i avdelingsstyret innen  torsdag 18. desember. Medlemmene i avdelingsstyret har frist til mandag 5. januar med å komme med innspill til høringsuttalelsen. Utkastet skal sendes til alle medlemmene i avdelingsstyret. Dekan får fulmakt til å fastsette endelig uttalelse for oversendelse innen  8. januar 2004. Utkastet kan ha en prinsippiell, generell del og i tillegg ta for seg særskilte underordnede punkter.
Sak 64/03:
Studieplan i ”relasjoner og emosjonell kompetanse; gruppedynamikk


i teori og praksis”.

Vedtak:
Avdelingsstyret godkjenner Studieplan for ”Relasjoner og emosjonell kompetanse; Gruppedynamikk i teori og praksis”, med de merknader som framkom under møtet.
Sak 65/03:
Møteplan for våren 2004

Avdelingstyreseminar/-møte  på Lysebu  16.-17. februar 2004 (varamedlemmene inviteres)
Mandag 16. februar 


start kl 1200 (starter med lunsj)

Tirsdag 17. februar


slutt kl 1530

Avdelingstyremøter:
Onsdag 31. mars 


kl 1230 - 1530

Mandag 10. mai 


kl 1000 - 1530

Mandag 21. juni


kl 1230 - 1530

